62021TO0130_INF
A Törvényszék elnökének 2021. július 22‑i végzése – CCPL és társai kontra Bizottság
(T‑130/21. R. sz. ügy)
„Ideiglenes intézkedés iránti kérelem – Verseny – Kartellek – A kiskereskedelmi értékesítésre szánt élelmiszer‑csomagolás piaca – Pénzbírságot kiszabó határozat – Pénzügyi biztosíték – A 2006. évi bírságkiszabási iránymutatás – Fizetési képesség – Végrehajtás felfüggesztése iránti kérelem – A fumus boni iuris hiánya”
1.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Fumus boni juris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 18–21. pont)
2.
Ideiglenes intézkedés iránti kérelem – A végrehajtás felfüggesztése – Az elrendelés feltételei – Fumus boni juris – Az alapkereset alátámasztására felhozott jogalapok prima facie vizsgálata – Versenyjogi bírságot kiszabó bizottsági határozattal szemben indított kereset – Az indokolási kötelezettség megsértésére alapított jogalap – Első látásra megalapozatlan jogalap
(EUMSZ 278. cikk, EUMSZ 279. cikk és EUMSZ 296. cikk; 1/2003 tanácsi rendelet, 23. cikk, (2) bekezdés; 2006/C 210/02 bizottsági közlemény, 35. pont)
(lásd: 24., 25., 39., 46. pont)
3.
Intézmények jogi aktusai – Indokolás – Kötelezettség – Terjedelem – A határozat megalapozottságától elkülönülő, lényeges eljárási szabály
(EUMSZ 296. cikk)
(lásd: 32–34., 44., 45. pont)
Tárgy
Az EUMSZ 278. és EUMSZ 279. cikk alapján a 2015. június 24‑i C(2015) 4336 final bizottsági határozattal kiszabott bírságok helyébe lépő, 2020. december 17‑i C(2020) 8940 final bizottsági határozat végrehajtásának felfüggesztése iránti kérelem, amely az EUMSZ 101. cikk és az EGT‑Megállapodás 53. cikke alapján a CCPL – Consorzio Cooperative di Produzione e Lavoro SC, a Coopbox Group SpA és a Coopbox Eastern s.r.o. (AT.39563. sz. ügy – A kiskereskedelmi értékesítésre szánt élelmiszer‑csomagolás piaca) tekintetében indított eljárásra vonatkozik, amennyiben e határozat a felpereseket pénzügyi biztosíték nyújtására vagy a kiszabott bírságok ideiglenes megfizetésére kötelezi.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.